તલાટી કાકા બ્હેરા બોબડા ન્હોતા, તેઓ જનસંઘના સમયથી જોડાયેલા કાર્યકર હતા, જયારે જનસંઘની કોઈ ટીકીટ લેવા તૈયાર ન્હોતુ અને ચુંટણી આવે તો પ્રચાર કરવાના પણ પૈસા ન્હોતા ત્યારે તલાટી કાકા રંગ અને પીંછી લઈ રસ્તા ઉપરની દિવાલો ઉપર જનસંઘને મત આપજો અને પછી ભાજપને મત આપજો તેવુ લખવા જતા હતા, ભાજપન તેમને કોઈ પૈસા આપતુ ન્હોતુ કારણ ભાજપ પાસે જ પૈસા ન્હોતા, ભાજપ તેમને રંગ અને કુચડો લાવી આપે એટલે રોજ રાતે શહેરની દિવાલો ઉપર તેઓ ભાજપના સ્લોગનો લખવા જતા હતા, તલાટી કાકાને મનથી ઈચ્છા હતી કે કેન્દ્રમાં ભાજપની એકલા હાથે સરકાર બને, જયારે રાજયમાં પણ ભાજપની સરકાર બને તેવા આશાર ન્હોતા ત્યારે એક સાવ સામાન્ય કાર્યકર સ્વપ્ન જોતો હતો કે એક દિવસ કેન્દ્રમાં ભાજપની સરકાર બનશે.